ทิสโก้จับจังหวะหุ้นเอเชียร่วง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ตั้งกองทุนซื้อเป้ากำไร15%
มองเศรษฐกิจแกร่งดูดเงินเข้า
โพสต์ทูเดย์ — บลจ.ทิสโก้สบจังหวะหุ้นเอเชียปรับฐาน ส่งกอง “เอเชีย ลีดเดอร์ ทริกเกอร์ 15%” หวังทำกำไรตามเป้าหมาย 15% มั่นใจจังหวะเหมาะหลังหุ้นทั่วโลกร่วง
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน ทิสโก้ เปิดเผยว่า บลจ.ทิสโก้เตรียมเปิดขายกองทุนเปิด ทิสโก้ เอเชีย ลีดเดอร์ ทริกเกอร์ 15% ซึ่งเป็นกองทุนรวมตราสารแห่งทุนที่ลงทุนในต่างประเทศ (FIF) อายุโครงการประมาณ 1 ปี มูลค่าโครงการ 1,000 ล้านบาท โดยจะเสนอขายครั้งแรก (ไอพีโอ) วันที่ 311 มิ.ย. 2553 ที่ธนาคารทิสโก้
ทั้งนี้ กองทุนจะลงทุนในหน่วยลงทุนของกองทุนอีทีเอฟ (Exchange Traded Fund) ในต่างประเทศ ที่มีนโยบายลงทุน เพื่อให้ได้รับผลตอบแทนใกล้เคียงกับผลตอบแทนของดัชนีหุ้นของประเทศชั้นนำในภูมิภาคเอเชีย 5 ประเทศ อันได้แก่ จีน ฮ่องกง ไต้หวัน เกาหลี และสิงคโปร์ ตั้งเป้าทำกำไรที่ 15% 
บริษัทจัดการสามารถจะเลิกโครงการก่อนครบกำหนดอายุ หากหน่วยลงทุนมีมูลค่ามากกว่าหรือเท่ากับ 11.5000 บาท ณ วันทำการใดก่อนวันครบอายุโครงการ โดยกองทุนจะรับซื้อคืนหน่วยลงทุนโดยอัตโนมัติทั้งหมดในวันทำการที่ 5 นับตั้งแต่วันถัดจากวันที่เกิดเหตุการณ์ดังกล่าว 
กองทุนนี้เหมาะสมสำหรับเงินลงทุนที่ต้องการลงทุนอย่างมีเป้าหมายผลตอบแทนจากการกระจายการลงทุนไปยังหลักทรัพย์ต่างประเทศ 
“เราประเมินว่าขณะนี้เศรษฐกิจในภูมิภาคเอเชียมีการฟื้นตัวโดดเด่นที่สุดเมื่อเทียบกับภูมิภาคอื่นๆ โดยเฉพาะหุ้นใน 5 ประเทศเอเชียชั้นนำ ที่นอกจากจะมีการขยายตัวทางเศรษฐกิจที่ดีแล้วยังมีฐานะทางการเงินที่แข็งแกร่งที่สุดในเอเชียโดยมีอันดับเครดิตเรตติ้งตั้งแต่ A ขึ้นไป” นายธีรนาถ กล่าว
นอกจากนี้ ในช่วงก่อนหน้าที่ราคาหุ้นทั่วโลก รวมถึงเอเชียมีการปรับตัวลดลงจากความกังวลใจจากวิกฤตการเงินของประเทศในแถบยุโรป แต่เมื่ออียูมีแนวทางในการแก้ปัญหา ทำให้นักลงทุนมีความมั่นใจในการลงทุนมากขึ้นและมีความเป็นไปได้ที่เม็ดลงทุนจะไหลกลับเข้ามาในภูมิภาคเอเชียเพิ่มขึ้น และน่าจะส่งผลให้ราคาหุ้นฟื้นตัวอย่างรวดเร็ว ซึ่งกองทุนที่เปิดขายในครั้งนี้นับเป็นอีกทางเลือกที่จะช่วยตอบโจทย์ของนักลงทุนได้เป็นอย่างดี และอาจจะให้ผลตอบแทนจากการลงทุนได้ถึง 15% 
“เนื่องจากกองทุนไม่ได้ป้องกันความเสี่ยงอัตราแลกเปลี่ยนทั้งจำนวน ผู้ลงทุนอาจขาดทุนหรือได้รับกำไรจากอัตราแลกเปลี่ยน หรือได้รับเงินคืนต่ำกว่าเงินลงทุนเริ่มแรกได้” นายธีรนาถ กล่าว